# Cor Vivaldi – Petits Cantors de Catalunya

El Cor Vivaldi – Petits Cantors de Catalunya fou creat, l'any 1989, a l'Escola IPSI de la ciutat de Barcelona pel pianista i director Òscar Boada. Va rebre la Creu de Sant Jordi el 2013.
Durant els seus més de vint anys d'història, el Cor Vivaldi ha enregistrat nombrosos CD i DVD, ha aconseguit nombrosos premis corals internacionals, i ha actuat a sales de concerts emblemàtiques: l'Auditori de Barcelona, el Palau de la Música Catalana, el Gran Teatre del Liceu, l'Auditorio Nacional, el Teatro Liceo - Salamanca, l'Auditorio Príncipe de Astúrias, Wiener Konzert Haus, Victoria Hall de Ginebra, etc. També interpreta òperes infantils, i col·labora habitualment amb el Gran Teatre del Liceu.
Ha enregistrat, també, les bandes sonores de pel·lícules d'Almodòvar, Aibar, Balagueró i Llompart; i, des del 2004, comissiona compositors del país i de fora per tal d'incrementar el repertori per a veus blanques.
Ha fet gires arreu d'Europa, a l'Argentina i als Estats Units; i, des de l'any 2001, té un cicle propi de concerts, que actualment té la seu a l'Auditori de Barcelona, on presenta repertoris variats.

## Obres i Compositors Comissionats

* Stabat Mater, d'Alberto García Demestres (2004)
* Magnificat, de P. Bacchus (2005)
* Els Pastorets, d'Albert Guinovart i lletra de J. Galceran (2006)
* Missa brevis, de Peter John Bacchus (2008)
* Missa brevis, de Salvador Brotons (2008)
* Missa brevis, d'Albert Guinovart (2008)
* Missa brevis, de Jordi-Lluís Rigol (2008)
* To taksidi tis Elenis, d'Eduard Iniesta (2009)
* Suite de cançons catalanes, de Kirby Shaw (2010)
* Suite de nadales catalanes, de Kirby Shaw (2011)
* Te Deum, d'Albert Guinovart (2014)
* Constel·lacions, de Mariona Vila (2015)

## Producció Operística

El Cor Vivaldi ha participat en les següents produccions d'òpera infantil:
* Tom Sawyer de J.Elkus (1989).
* Chip and his dog de G.C.Menotti (1990) (en la traducció catalana, Quim i el seu gos, d'Òscar Boada).
* La Flor de R.Lamote de Grignon (1990).
* The Golden Vanity de B.Britten (1994 - 2000 - 2011).
* Els cinc dits de la mà d'Alberto García Demestres (2002).
* El mercader de somnis de S. Brotons - Carmen Posadas (2005).
* Des del 2003, col·labora habitualment amb el Gran Teatre del Liceu.
* Durant els anys 2014 i 2015, ha realitzat: Concert de Nadal del Gran Teatre del Liceu, Els Pastorets d'Albert Guinovart i Jordi Galceran. Amb l'Orquestra del Gran Teatre del Liceu i la Narració d'Elisabet Egea. Direcció d'Òscar Boada.

## Referències

* ↑ «Cor Vivaldi». coralea.com. Arxivat de l'original el 27 de febrer 2014. [Consulta: 21 febrer 2014].
* ↑ «El Govern distingeix amb la Creu de Sant Jordi 25 personalitats i 15 entitats». Web oficial de la Generalitat de Catalunya, 30-04-2013. Arxivat de l'original el 2014-10-06. [Consulta: 21 febrer 2014].
* ↑ Llista de Creus de Sant Jordi#2013
* ↑ Arroyo, Angelica. «Emitido 12/11/2011 | PIZZICATO - COR VIVALDI» (en castellà), 30-08-2012. [Consulta: 25 novembre 2021].
* ↑ http://www.catradio.cat/noticia/21147/La-banda-sonora-de-Viatge-magic-a-Africa Arxivat 2013-12-06 a Wayback Machine. La banda sonora de "Viatge màgic a Àfrica"

## Enllaços externs

* Cor Vivaldi – Petits Cantors de Catalunya - Lloc web oficial